SAJTÓKÖZLEMÉNY

a Debreceni Egyetem partnerségével megvalósuló InnovaSPA (Interreg Europe) projekt debreceni tanulmányútjáról

A Debreceni Egyetem az InnovaSPA projekt keretében tanulmányúton látta vendégül nemzetközi partnereit, ahol bemutatásra kerültek a térség termálterápiákhoz kapcsolódó értékei és fejlesztései.

A Debreceni Egyetem 2018 júniusában kezdte meg a termálterápiákra vonatkozó szakpolitikák fejlesztését célul kitűző InnovaSPA című projekt megvalósítását.

2018-ban is zajlott a munka a régiókban, a Debreceni Egyetem munkatársai is gyűjtötték a jó gyakorlatokat és több szempont alapján elkészült a régiós analízis is. Nagy segítséget nyújtottak ebben a stakeholderek is, akik közt ott találjuk a Termál-Egészségipari Klasztert, a termálfürdőket, de a Pénzügyminisztériumot, a Hajdú-Bihar Megyei Önkormányzatot és nem utolsósorban a Debreceni Egyetem különböző karainak képviselőit.

Idén márciusban a Thermauvergne Egyesület – mint a projekt vezető partnere – által szervezett tanulmányúton vehetett részt a stakeholderek egy része, amelynek során betekintést nyerhettek abba, hogy a francia termálrégióban milyen szereplők tesznek a sikerért és milyen módon szerveződnek; milyen terveik vannak és milyen eredményekre építhetnek.

2019. május 13-17. időszakban Debrecenben és térségében ismerkedtek a projekt partnerei és az általuk meghívott regionális és nemzeti szereplők a térség jó gyakorlataival és a termál ökoszisztéma szereplőivel. A program keretében 2019. május 14-én előadások sorával mutattuk be a rendelkezésre álló erőforrásokat, a jelenlegi helyzetet és a jövőbeli terveket is, kitérve a rendelkezésre álló pályázati lehetőségekre is, míg a későbbiekben szakemberek által vezetett bejárások voltak, illetve lehetőség nyílt a szolgáltatások egy részének kipróbálására is.

A francia, lett, litván, lengyel, román, szlovén és portugál résztvevők elmondásuk szerint sok hasznos tapasztalattal gazdagodtak a tanulmányút ideje alatt. Kiemelhetjük Debrecen turisztikai márkaépítését, a szaunamesterek világát, a Nagyerdei Víztorony funkcióbővítését, de nem szabad elfeledkeznünk a Termál-Egészségipari Klaszterről, az Aquaticumról és a Kamilla Gyógyfürdőről sem. Nagyon érdekes volt a résztvevők számára az Európa legnagyobb fürdőkomplexumában (Hajdúszoboszlói Hungarospa Zrt.) tett látogatás is.

További információ a projektről az alábbi linkeken érhető el:

<https://www.interregeurope.eu/innovaspa/>

<https://kancellaria.palyazatok.unideb.hu/hu/innovaspa-interreg-europe>

Kérem, hogy további információért, esetleg időpont egyeztetése ügyében keresse Gregán Orsolyát (+36302132506, gregan.orsolya@gmail.com)